ประกาศกรมสวัสดิการและคุ้มครองแรงงาน

เรื่อง กำหนดมาตรฐานอุปกรณ์สำหรับงานประดาน้ำ

โดยที่กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัยอาชีวอนามัย และสภาพแวดล้อมในการทำงานเกี่ยวกับงานประดาน้ำ พ.ศ. ๒๕๖๓ กำหนดให้นายจ้าง

ต้องจัดให้มีอุปกรณ์สำหรับงานประดาน้ำที่ได้มาตรฐานตามที่อธิบดีประกาศกำหนด

อาศัยอำนาจตามความในข้อ ๑๒ แห่งกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานประดาน้ำ พ.ศ. ๒๕๖๓ อธิบดีกรมสวัสดิการและคุ้มครองแรงงาน จึงออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒ มาตรฐานอุปกรณ์สำหรับงานประดาน้ำ ได้แก่ มาตรฐานผลิตภัณฑ์อุตสาหกรรม

(มอก.) มาตรฐานกระทรวงคมนาคมของสหรัฐอเมริก1 ภายใต้หน่วยงานของรัฐบาลสหรัฐอเมริกา(United States Department of Transportation : DOT) มาตรฐานสำนักงานคณะกรรมการคมนาคม ของประเทศแคนาดา (Canadian Transportation Commission : CTC) มาตรฐานขององค์การ มาตรฐานสากล (International Organization for Standardization : ISO) มาตรฐานสหภาพยุโรป (European Standards : EN)มาตรฐานประเทศออสเตรเลียและประเทศนิวซีแลนด์ (Australia Standards(New Zealand Standards : AS/NZS) มาตรฐานสถาบันมาตรฐานแห่งชาติประเทศสหรัฐอเมริกา (American National Standards Institute : ANSI)มาตรฐานแห่งชาติจีนและมาตรฐานแห่งชาติ ของสาธารณรัฐจีน (ไต้หวั่น) (Chinese National Standard/The National Standards of the Republic of China (Taiwan) : CNS)มาตรฐานประเทศอังกฤษ (British Standard : BS) มาตรฐาน อุตสาหกรรมประเทศเยอรมัน (German Industrial Standard : DIN) มาตรฐานประเทศมาเลเซีย (Malaysian Standard : MS) มาตรฐานอุตสาหกรรมประเทศญี่ปุ่น (Japanese Industrial Standards : JIS) มาตรฐานแห่งชาติเกาหลี (Korean National Standard : KS)

ทั้งนี้ อุปกรณ์ทางการแพทย์สำหรับการดูแสรักษาลูกจ้างที่ทำงานประดาน้ำตามแนวทางการรักษาของหน่วยงานแพทย์เวชศาสตร์ใต้น้ำหรือแพทย์เวชศาสตร์ทางทะเลของประเทศไทยอย่างน้อยต้องมีมาตรฐานเป็นไปตามวรรคหนึ่ง

นายจ้างต้องจัดให้มีการควบคุมและดูแลให้ลูกจ้างสวมใส่อุปกรณ์สำหรับงานประดาน้ำที่ได้มาตรฐานตามวรรคหนึ่งตลอดระยะเวลาในการทำงานประดาน้ำ

ประกาศ ณ วันที่ ๓๐ กันยายน พ.ศ. ๒๕๖๔

อภิญญา สุจริตตานันท์

อธิบดีกรมสวัสดิการและคุ้มครองแรงงาน